
Kasutuslubade väljastamine

1. ASJAOLUD JA MENETLUSE KÄIK

Pärast ehitustööde lõpetamist laekus läbivaatamiseks Kadastiku tänav T1, katastritunnus 51106:001:0246, Kadastiku tänav J2, katastritunnus 51106:001:0203, ning Kadastiku tänav T5, katastritunnus 51106:001:0204, teeseaduse kohane teede vastuvõtuakt koos teeehituse tehniliste dokumentidega Kadastiku Logistika- ja Tööstuspargi teede kasutusloa väljastamiseks.

Narva linnavalitsuse 14.02.2011 korralduse nr 156-k alusel 14.11.2011 on väljastatud Tee 1 ehitamiseks pikkusega 1635 m ehitusluba nr 20510 ning Tee 2 ehitamiseks pikkusega 490 m ehitusluba nr 20522. Tee-ehitusprojektis on ette nähtud ehitada Teest 1 ja Teest 2 sissesõidud vahetult teede kõrval asuvatele Logistika- ja Tööstuspargi kinnistutele. Ehitustööde käigus Tee 1 ja Tee 2 ehitamise tellijast omanik otsustas, et sissesõidud kinnistutele välja ehitada enne kinnistute ehitusprojektide koostamist ei ole otstarbekas, kuna kinnistute sissesõitude asukohad täpsustatakse iga kinnistu ehitusprojekti koostamisega eraldi. Sissesõitude ärajätmine ei mõjutanud Tee 1 ja Tee 2 liiklusohutust negatiivselt. 

Tee 2 on välja ehitatud ainult kuni Kadastiku 29c kinnistuni. Tänaseks Tee 2 ehitamine ehitusprojekti kohase pikkuseni ei ole võimalik, kuna ehitusprojektis kavandatud tee keskel asub olemasolev alajaam. Pärast alajaama demonteerimist Tee 2 ehitatakse ehitusprojekti kohase pikkuseni. Tee 2 kasutamise ohutust projekti muudatus ei mõjuta negatiivselt. 

Kõik tee-ehitusprojekti muudatused on kajastatud teostusjoonistel. Teostusjoonised on esitatud Arhitektuuri- ja Linnaplaneerimise Ameti geodeesia ja kaartide vanemspetsialistile paberkandjal ja digitaalsel kujul. Majandus- ja kommunikatsiooniministri 14.10.2008 määruse nr 87 „Tee- ehitusloa ja teekasutusloa andmise kord ja vormid“ § 5 lõike 5 punkti 1 kohaselt tööde vastuvõtmise aluseks on töötegija esitatud ja omanikujärelevalvega kooskõlastatud dokumentatsioon, mille koosseisus on tee-ehitusprojekti muudatusi kajastavad teostusjoonised.

Tee vastuvõtuaktis vastuvõtukomisjon otsustas, et „vastuvõtuks esitatud Kadastiku Logistika- ja Tööstuspargi ehitustööd on lõpetatud. Objekt vastab projektile või tööde kirjeldusele, ehitusnormidele ja –eeskirjadele ning keskkonna-, tervise-, tarbija- ja töökaitsenõuetele“. Vastuvõtukomisjoni liikmed ja esimees kinnitasid oma otsuse allkirjadega 12.09.2013 tööde vastuvõtuaktil.

2.   ÕIGUSLIKUD ALUSED

2.1.
Teeseaduse § 22 lõike 1 kohaselt tee kasutamiseks annab loa tee-ehitusloa andja.
2.2.
Majandus- ja kommunikatsiooniministri 14.10.2008 määruse nr 87 „Tee- ehitusloa ja teekasutusloa andmise kord ja vormid“ § 6 lõike 1 teekasutusloa koostab ja annab ehitus- või remonditööde vastuvõtuakti alusel tee-ehitusloa väljaandja, ning lõike 3 kohaselt teekasutusloa võib anda tööde vastuvõtuakti alusel ka valminud teeosale, kui see on vajalik ja võimalik ning kui on tagatud liiklusohutus.
2.3.
Narva linna ehitusmääruse § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.   OTSUS    
Väljastada kasutusload:

3.1. Kadastiku tänav T1, katastritunnus 51106:001:0246, Kadastiku tänav J2, katastritunnus 51106:001:0203 ehitatud Teele 1 pikkusega 1376m (skeem lisa 1)
3.2. Kadastiku tänav T5, katastritunnus 51106:001:0204 ehitatud Teele 2 pikkusega 410m (skeem lisa 2).
4.    RAKENDUSSÄTTED
4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30    

 päeva jooksul arvates korralduse teatavakstegemisest.

